HEMRAJ ตั้งบ.ย่อยใหม่ ใช้บริหาร-จัดการกองทรัสต์
HEMRAJ ตั้งบ.ย่อยใหม่ “เหมราช รีท แมนเนจเม้นท์” ทุนจดทะเบียนเริ่มต้น 10 ลบ. เพื่อบริหาร-จัดการกองทรัสต์
1 เม.ย. 2558

บริษัท เหมราชพัฒนาที่ดิน จำกัด (มหาชน) หรือ HEMRAJ ระบุว่า บริษัทได้จัดตั้งบริษัทย่อยใหม่ ชื่อบริษัท เหมราช รีท แมนเนจเม้นท์ จำกัด ซึ่งมีทุนจดทะเบียนเริ่มต้น 10,000,000 บาท จำนวนหุ้น 1,000,000 หุ้นมูลค่าหุ้น 10 บาท ผู้ถือหุ้นรายใหญ่บริษัท HEMRAJ ถือหุ้นจำนวน 999,997 หุ้น คิดเป็นอัตรา 99.99% ของจำนวนหุ้นทั้งหมด วันจดทะเบียน 31 มี.ค.2558 ทุนเรียกชำระ 25% ของทุนจดทะเบียน
ทั้งนี้ บริษัทได้จัดตั้งบริษัทย่อยดังกล่าวเพื่อดำเนินธุรกิจบริหารและจัดการกองทรัสต์